Predrag Stojaković

Predragas „Pedža“ Stojakovičius (; g. 1977 m. birželio 9 d.) – Serbijos-Graikijos krepšininkas, rungtyniavęs NBA nuo 1998 iki 2011 m.

P. Stojakovičius yra laikomas vienu iš geriausių Europos krepšininkų istorijoje.https://hoopshype.com/lists/75-greatest-international-players-ever-the-hoopshype-list/ 

 Karjera 
Krepšininkas gimė Kroatijoje, serbų Miodrago ir Brankos Stojakovičių šeimoje. Netrukus šeima pabėgo į Belgradą dėl prasidėjusių Jugoslavijos karų.http://www.b92.net/sport/teme/ozmo.php?yyyy=2011&mm=12&nav_id=567632

 Ankstyvoji karjera 
1992 m., būdamas 15 metų, prisijungė prie Belgrado „Crvena Zvezda“ komandos.http://www.mojacrvenazvezda.net/110099/2015/06/09/na-danasnji-dan-rodjen-predrag-stojakovic-2/ 

1994 m. Stojakovičius pirmą kartą išvyko žaisti į užsienį – krepšininkas pasirašė kontraktą su Salonikų „PAOK“ klubu. Su šia komanda krepšininkas tapo Graikijos lygos vicečempionu bei buvo išrinktas lygos naudingiausiu žaidėju 1998 metais.

 Sakramento „Kings“ (1998–2006 m.) 
1996 m. NBA naujokų biržoje krepšininką 14-uoju šaukimu pasirinko Sakramento „Kings“ komanda.

2000–2001 m. NBA sezone jis vidutiniškai pelnė po 20,4 taško bei atkovodavo po 5,8 kamuolio per rungtynes. Jis tapo NBA didžiausią pažangą padariusio žaidėjo apdovanojimo finalininku.

2001–2002 m. NBA sezone krepšininkas buvo pirmą kartą išrinktas į NBA visų žvaigždžių rungtynes bei tapo NBA tritaškių konkurso čempionu. Sezone Stojakovičius vidutiniškai rinko po 21,2 taško. Sekančiame sezone jis antrą kartą karjeroje buvo išrinktas į visų žvaigždžių rungtynes ir antrą kartą laimėjo tritaškių konkursą.

2003–2004 m. NBA sezone, vidutiniškai pelnydamas po 24,2 taško per rungtynes (antras lygoje), trečią kartą buvo išrinktas į NBA visų žvaigždžių rungtynes ir liko ketvirtas NBA naudingiausio žaidėjo rinkimuose.

 Indianos „Pacers“ (2006 m.) 
2006 m. sausio 25 d. Stojakovičius buvo iškeistas į Indianos „Pacers“ komandą mainuose už Roną Artestą.http://sports.espn.go.com/nba/news/story?id=2304942

 Naujojo Orleano „Hornets“ (2006–2010 m.) 
2006 m. pasirašė penkerių metų, 64 mln. JAV dolerių vertės sutartį su Naujojo Orleano/Oklahoma Sičio „Hornets“ komanda.http://sports.espn.go.com/nba/news/story?id=2517700

Debiutiniame sezone su komanda dėl įvairių traumų jis sužaidė tik trylika rungtynių.

 Toronto „Raptors“ (2010–2011 m.) 
2010 m. lapkričio 20 d. krepšininkas buvo iškeistas į Toronto „Raptors“ ekipą,http://www.cbc.ca/sports/basketball/story/2010/11/20/sp-peja.html tačiau dėl kairio kelio traumos su komanda sužaidė tik dvejas rungtynes. 2011 m. sausio 20 d. jo sutartis buvo nutraukta.http://www.nba.com/raptors/news/20110120/9745/raptors-release-peja-stojakovic

 Dalaso „Mavericks“ (2011 m.) 
2011 m. sausio 24 d. pasirašė sutartį su Dalaso „Mavericks“ klubu.http://sports.espn.go.com/dallas/nba/news/story?id=6054560 Komanda tapo 2011 m. NBA čempionais.

2011 m. gruodžio 19 d. oficialiai atsistatydino.http://espn.go.com/dallas/nba/story/_/id/7370035/peja-stojakovic-decides-retirement-dallas-mavericks-championship-run

 Asmeninis gyvenimas 
Būdamas 17 metų įgijo Graikijos pilietybę.https://web.archive.org/web/20181123065659/http://www.paokworld.com/index.php/prosforamoney-mainmenu-82.html P. Stojakovičius taip pat moka graikų kalbąhttp://www.eurohoops.net/featured/309511/peja-paok-beautiful-team-world ir tarnavo Graikijos kariuomenėje.http://sports.espn.go.com/nba/news/story?id=1893195

 Apdovanojimai ir pasiekimai 

 NBA 
 NBA čempionas (2011 m.)
 3× NBA Visų žvaigždžių rungtynių žaidėjas (2002–2004 m.)
 Antrosios NBA simbolinės komandos žaidėjas (2004 m.)
 2× NBA tritaškių konkurso čempionas (2002, 2003 m.)
 Nr. 16 įamžintas Sakramento „Kings“ komandoje.

 Kiti 
 Europos visų žvaigždžių rungtynių žaidėjas (2007 m.)
 Graikijos krepšinio taurės čempionas (1995 m.)
 Graikijos krepšinio lygos naudingiausias žaidėjas (1998 m.)
 2× Graikijos krepšinio lygos visų žvaigždžių rungtynių žaidėjas (1996, 1997 m.)
 2022 m. įtrauktas į Graikijos krepšinio lygos šlovės muziejų.

 Šaltiniai 

Kategorija:Serbijos krepšininkai
Kategorija:Jugoslavijos olimpiečiai